CELEX: 32016D0696
Language: hu
Date: 2016-05-04 00:00:00
Title: A Bizottság (EU) 2016/696 végrehajtási határozata (2016. május 4.) az egyes harmadik országoknak és harmadik országok egyes területeinek a Xanthomonas campestristől (annak a citrusfélékre patogén minden törzsétől) és Guignardia citricarpa Kielytől (annak a citrusfélékre patogén minden törzsétől) mentesként történő elismeréséről szóló 2006/473/EK bizottsági határozat módosításáról (az értesítés a C(2016) 2614. számú dokumentummal történt)

5.5.2016   
            
            
               HU
            
            
               Az Európai Unió Hivatalos Lapja
            
            
               L 120/33
            
         A BIZOTTSÁG (EU) 2016/696 VÉGREHAJTÁSI HATÁROZATA
   (2016. május 4.)
   az egyes harmadik országoknak és harmadik országok egyes területeinek a Xanthomonas campestristől (annak a citrusfélékre patogén minden törzsétől) és Guignardia citricarpa Kielytől (annak a citrusfélékre patogén minden törzsétől) mentesként történő elismeréséről szóló 2006/473/EK bizottsági határozat módosításáról
   
      
         (az értesítés a C(2016) 2614. számú dokumentummal történt)
      
   
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvre (1) és különösen annak IV. melléklete A. része I. szakaszának 16.2. és 16.4. pontjára,
   mivel:
   
               (1)
            
            
               A 2006/473/EK bizottsági határozat (2) egyes harmadik országokat és harmadik országok egyes területeit a Xanthomonas campestristől (annak a citrusfélékre patogén minden törzsétől) és a Guignardia citricarpa Kielytől (annak a citrusfélékre patogén minden törzsétől) mentesként ismeri el.
            
         
               (2)
            
            
               A 2006/473/EK határozat az Egyesült Államok Louisiana államát a Xanthomonas campestristől (annak a citrusfélékre patogén minden törzsétől) mentesként ismeri el. Az Egyesült Államok által benyújtott információk alapján Louisiana államot a továbbiakban nem indokolt a szóban forgó károsító szervezettől mentesként elismerni.
            
         
               (3)
            
            
               A 2006/473/EK határozat Uruguay-t a Guignardia citricarpa Kielytől (annak a citrusfélékre patogén minden törzsétől) mentesként ismeri el. Az Uruguay által benyújtott információk és a károsítók ismételt észlelése alapján Uruguay-t a továbbiakban nem indokolt a szóban forgó károsító szervezettől mentesként elismerni.
            
         
               (4)
            
            
               A 2006/473/EK határozat az Egyesült Államok minden területét – a Florida állambeli Collier, Hendry és Polk megyék kivételével – a Guignardia citricarpa Kielytől (annak a citrusfélékre patogén minden törzsétől) mentesként ismeri el. Az Egyesült Államok által benyújtott információk alapján Lee megyét a továbbiakban nem indokolt a szóban forgó károsító szervezettől mentesként elismerni.
            
         
               (5)
            
            
               A 2006/473/EK határozatot ezért ennek megfelelően módosítani kell.
            
         
               (6)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A 2006/473/EK határozat a következőképpen módosul:
   
               1.
            
            
               Az 1. cikk (2) bekezdésének c) pontja helyébe a következő szöveg lép:
               
                           „c)
                        
                        
                           Egyesült Államok: Arizona, Kalifornia, Guam, Hawaii, az Északi-Mariana-szigetek, Puerto Rico, Amerikai Szamoa, Texas és az Amerikai Virgin-szigetek;”.
                        
                     
         
               2.
            
            
               A 3. cikk a következőképpen módosul:
               
                           a)
                        
                        
                           Az (1) bekezdés a) pontja helyébe a következő szöveg lép:
                           
                                       „a)
                                    
                                    
                                       valamennyi citrustermelő harmadik ország Európában, Észak-, Közép- és Dél-Amerikában, valamint a Karib-térségben, Argentína, Brazília, az Egyesült Államok és Uruguay kivételével;”.
                                    
                                 
                     
                           b)
                        
                        
                           A (2) bekezdés e) pontja helyébe a következő szöveg lép:
                           
                                       „e)
                                    
                                    
                                       az Egyesült Államokban: valamennyi terület a Florida állambeli Collier, Hendry, Lee és Polk megyék kivételével.”
                                    
                                 
                     
         2. cikk
   Ennek a határozatnak a tagállamok a címzettjei.
   
      Kelt Brüsszelben, 2016. május 4-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 169., 2000.7.10., 1. o.
   
   
      (2)  A Bizottság 2006. július 5-i 2006/473/EK határozata egyes harmadik országoknak és harmadik országok egyes területeinek a Xanthomonas campestristől (annak a citrusfélékre patogén minden törzsétől), a Cercospora angolensis carv. et Mendestől és a Guignardia citricarpa Kielytől (annak a citrusfélékre patogén minden törzsétől) mentesként történő elismeréséről (HL L 187., 2006.7.8., 35. o.).